### 25.    Gensidig orientering

**Åbent**

Sagsnr.: 326-2017-42440       J.nr.: 00.01.10           Dokumentnr.:
326-2017-317014

**Katteordning**

Kalundborg Kommune har modtaget en underskriftindsamling,
hvor der stilles forslag om etablering af en udvidet katteordning, f.eks. via
en aftale med Kattens Værn. Den nuværende katteordning omfatter aflivning af
vildkatte og er blevet til i et samarbejde med dyrlæger i kommunen. Borgerne
forestår selv indfangningen af vildkatten og transporten til dyrlægen, der
afliver katten til en kostpris, der betales af kommunen. Fælder kan lånes i
Borgerservice, men der er også nogle dyrlæger, som låner fælder ud.

Ordningen er egnet til at håndtere enkelte vildkatte, men
egner sig ikke til en større indsats i et område, hvor der er mange katte og
hvor der ønskes en mere differentieret indsats, f.eks. kastration og
sterilisation, vaccination og behandling og lignende.

Den nuværende ordning afholdes indenfor driften. En udvidet
ordning forudsætter indarbejdelse i budgettet.